Foto's: Bekruiper gevonnis | Maroela Media
Foto's: Bekruiper gevonnis
Shumsheer Ghumman, die man wat vroeër aan bekruiping skuldig bevind is en dat hy, weens sy obsessie met 'n vrou 'n huis in Clifton, Kaapstad, met 'n petrolbom bestook het, is Donderdag gevonnis.
Ghumman, 'n 32-jarige rekenmeester van Londen, is tot nege jaar tronkstraf gevonnis en is ook van bedrog, poging tot moord en aanhitsing tot moord skuldig bevind. Ghumman het verlede jaar in Januarie 'n vrou, Hannah Rhind, van Londen na Kaapstad agtervolg in 'n poging om haar pa te vermoor. Ghumman was behep met Rhind en was oortuig dat haar pa 'n struikelblok vir hom gaan wees. Hy het probeer om 'n vermeende huurmoordenaar, Alfred Yalezo, teen sowat R10 000 te bekom om Philip Rhind, 'n welgestelde oliemagnaat en Hannah se pa, te vermoor. Yalezo het egter die gesin gewaarsku en Ghumman is gevolglik in hegtenis geneem.
Ghumman het moeg en slordig voorgekom toe die vonnis uitgespreek is, maar het nie enige emosie getoon nie. Hy het verlede jaar in Januarie in Suid-Afrika geland. Landdros Hammond Peters het gesê die hof in Suid-Afrika moet homself van sulke tipe invalle beskerm. Peters sê persone soos Shrien Dewani en Shumsheer Gumman sou nie dieselfde tipe misdade in hul eie land gepleeg het nie.